[pic] | KOMISIA EURÓPSKYCH SPOLOČENSTIEV |

Brusel, 9.10.2006

KOM(2006) 579 v konecnom znení

2006/0184 (CNS)

Návrh

ROZHODNUTIE RADY

o poskytnutí makrofinančnej pomoci Moldavsku

(predložený Komisiou) {SEK(2006) 1258}

DÔVODOVÁ SPRÁVA

KONTEXT NÁVRHU |

110 | Dôvody a ciele návrhu Komisia navrhuje poskytnutie makrofinančnej pomoci Moldavsku vo forme grantu v maximálnej výške 45 miliónov EUR s cieľom podporiť platobnú bilanciu Moldavska a zvýšiť rezervy. Navrhovaná pomoc pomôže Moldavsku zmierniť finančné ťažkosti spojené s realizáciou jeho hospodárskeho programu. Okrem toho uľahčí a podporí úsilie moldavských orgánov pri zavádzaní reforiem v rámci akčného plánu európskej susedskej politiky EÚ - Moldavsko a strategického dokumentu o hospodárskom raste a znižovaní chudoby. Navrhovaná makrofinančná pomoc bude mimoriadna a časovo obmedzená, bude doplnkom k pomoci poskytnutej bretton-woodskymi inštitúciami, bilaterálnymi darcami a Parížskym klubom a bude podmienená najmä pokrokmi v plnení dohody PRGF (Poverty Reduction Growth Facility – program hospodárskeho rastu a znižovania chudoby) podporovanej MMF. Táto operácia sa uskutoční v čase, keď vzťahy medzi EÚ a Moldavskom v rámci európskej susedskej politiky vstúpili do fázy hlbšej integrácie. |

120 | Všeobecný kontext V počiatočnej fáze prechodu na trhové hospodárstvo Moldavsko úspešne zaviedlo početné reformy prvej generácie. Potom sa reformy koncom deväťdesiatych rokov a začiatkom súčasného desaťročia spomalili a zásahy štátnej správy do hospodárstva sa zosilnili. Vzhľadom na tieto skutočnosti bolo poskytovanie úverov bretton-woodskymi inštitúciami pozastavené. Dve operácie makrofinančnej pomoci EÚ pre Moldavsko (úver vo výške 15 miliónov EUR, o ktorom sa rozhodlo v roku 2000, a grant v rovnakej výške, o ktorom sa rozhodlo v roku 2002[1]) sa preto nemohli zrealizovať. V tom čase priemerný ročný rast HDP Moldavska predstavoval 7 %. Rast bol vyvolaný domácim dopytom, ktorý sa oživil prudkým nárastom remitencií, ktoré časom dosiahli úroveň presahujúcu 30 % HDP. V roku 2005 sa HDP Moldavska na obyvateľa (vyjadrený v dolároch) viac ako zdvojnásobil v porovnaní s jeho úrovňou v roku 2000. V súčasnosti predstavuje iba 812 USD a stále je zďaleka najnižším v Európe. Moldavsko je jedinou krajinou v Európe, ktorú Svetová banka zaraďuje medzi krajiny s nízkym príjmom. S príchodom rokov 2004 - 2005 sa do politického programu Moldavska opäť zaradili štrukturálne reformy, najmä po tom, čo moldavská vláda prijala strategický dokument o hospodárskom raste a znižovaní chudoby. Záväzky moldavskej vlády k reformám boli posilnené jej európskymi integračnými snahami, ktoré sa potvrdili prijatím akčného plánu európskej susedskej politiky EÚ - Moldavsko vo februári 2005. Väčšiu časť roka 2005 viedla moldavská vláda hospodársku politiku, ktorá mala demonštrovať jej obnovený záväzok k stabilite a reformám. Vzhľadom na výsledky dosiahnuté ku koncu roka 2005 moldavské orgány a MMF opätovne začali diskutovať o novom programe, ktorý by mohol byť podporený dohodou o financovaní s MMF. Vo februári 2006 sa obe strany dohodli na parametroch takéhoto programu a v máji 2006 Rada MMF schválila trojročnú dohodu o financovaní v rámci programu hospodárskeho rastu a znižovania chudoby (PRGF). Po schválení tejto dohody nasledovala dohoda s Parížskym klubom oficiálnych veriteľov Moldavska o reštrukturalizácii akumulovaných nedoplatkov a súčasných platieb splatných v priebehu trvania programu podľa tvz. houstonských podmienok. Jedným z hlavných cieľov dohody bolo pomôcť moldavskej vláde normalizovať vzťahy medzi Moldavskom a jeho oficiálnymi veriteľmi. Cieľom programu PRGF je udržať makroekonomickú stabilitu, a týmto spôsobom podporiť hospodársky rast a znižovanie chudoby, najmä vzhľadom na pokračujúci silný prílev remitencií a podstatne vyššie ceny dovážanej energie. Moldavské orgány sa v rámci tohto programu zaväzujú obmedziť rozpočtový deficit na 0,5 % HDP a cieľom Národnej banky je zvýšiť devízové rezervy na úroveň pokrývajúcu trojmesačný dovoz ku koncu roka 2008. Prioritné opatrenia štrukturálnej politiky zahŕňajú najmä akcie v oblasti liberalizácie zahraničného obchodu, správy a riadenia podnikov, reformy bankového sektora a daňovej správy. V čase prijatia programu sa predpokladalo, že zvažované politiky sa prejavia 6 % nárastom HDP v roku 2006 a 5 % nárastom v rokoch 2007 - 2008, postupným znižovaním inflácie na približnú úroveň 7 % ku koncu roka 2008 a deficitom bežného účtu na približnej úrovni 5 % HDP. Program sa však uskutočňuje za obzvlášť zložitých vonkajších podmienok. Už v roku 2005 obchodný deficit a deficit bežného účtu Moldavska zaznamenali prudký nárast, čo bolo zapríčinené najmä silným rastom cien ropy. Od začiatku roka 2006 čelí Moldavsko ďalším otrasom vo vývoji platobnej bilancie (rozhodnutie ruského plynového monopolu Gazprom zvýšiť ceny plynu účtované Moldavsku z 80 USD za tisíc kubických metrov na 110 USD v januári 2006 a 160 USD v júli, ako aj zákaz vývozu vína a alkoholu z Moldavska do Ruska), čím sa výrazne oslabuje šanca dosiahnuť ciele programu PRFG. Oslabenie vonkajších účtov Moldavska bude sťažovať aj dosahovanie strednodobých vládnych cieľov z hľadiska hospodárskeho rastu a znižovania chudoby, ktoré sú naplánované vo vládnom strategickom dokumente o hospodárskom raste a znižovaní chudoby, ako aj cieľov vytýčených v rámci akčného plánu európskej susedskej politiky EÚ - Moldavsko. Hospodársky rozvoj v Moldavsku si bude vyžadovať nielen určitú úpravu programu PRGF, ale aj dodatočné mimoriadne financovanie nad rámec v súčasnosti dostupného financovania. EÚ v minulosti už viackrát poskytla Moldavsku makrofinančnú pomoc, aby mohlo čeliť otrasom vo vývoji platobnej bilancie. Komisia usudzuje, že súčasná situácia oprávňuje na opätovné využitie tohto istého nástroja. Makrofinančná pomoc EÚ by mohla prispieť k splneniu požiadaviek na vonkajšie financovanie Moldavska v rokoch 2007 a 2008. Táto pomoc je opodstatnená aj z dôvodu prehlbujúcej sa spolupráce medzi EÚ a Moldavskom v rámci európskej susedskej politiky. Od uvedenia európskej susedskej politiky v roku 2004 je Moldavsko jednou z partnerských krajín EÚ. Okrem toho je Moldavsko spolu s Ukrajinou jedinou východnou susedskou krajinou, ktorá v súčasnosti realizuje akčný plán európskej susedskej politiky. Cieľom európskej susedskej politiky je rozvíjať čoraz užšie vzťahy medzi EÚ a partnerskými krajinami presahujúce rámec spolupráce v minulosti, prehlbovať politickú spoluprácu, a to aj v oblasti zahraničnej a bezpečnostnej politiky, a v prípade Moldavska vrátane riešenia konfliktu v Podnestersku, a podporovať hospodársky rast a znižovanie chudoby. |

130 | Existujúce ustanovenia v oblasti návrhu Žiadne |

140 | Súlad s inými politikami a cieľmi Únie Od uvedenia európskej susedskej politiky vstúpili vzťahy EÚ a Moldavska do fázy hlbšej integrácie. Pomoc poskytnutá Spoločenstvom prostredníctvom nástroja makrofinančnej pomoci by prispela k posilneniu bilaterálnych vzťahov s Moldavskom. Plánuje sa, že od roku 2007 bude môcť Moldavsko využívať nástroj európskeho susedstva a partnerstva (European Neighbourhood and Partnership Instrument - ENPI), ktorý umožní poskytnutie pomoci aj vo forme rozpočtovej podpory. Predpokladá sa, že prípravy sektorových a/alebo všeobecných programov rozpočtovej podpory pre Moldavsko sa začnú, hneď ako bude fungovať ENPI. V blízkej budúcnosti sa však v rámci rozpočtovej podpory ENPI neplánuje žiadny výdaj finančných prostriedkov. Navyše nástroj rozpočtovej podpory v rámci ENPI, ktorý je určený na podporu štrukturálnych politík zo strednodobého až dlhodobého hľadiska, nie je dobre prispôsobený súčasným problémom Moldavska vyplývajúcim prevažne z krátkodobých otrasov v platobnej bilancii. Financovanie v rámci nástroja makrofinančnej pomoci by malo byť dostupné oveľa skôr ako prípadná operácia rozpočtovej podpory v rámci ENPI. Makrofinančná pomoc ako krátkodobý nástroj bude konkrétne slúžiť na riešenie súčasných naliehavých potrieb vonkajšieho financovania Moldavska, ktoré sú výsledkom podstatného zhoršenia vonkajšieho hospodárskeho prostredia tejto krajiny. Makrofinančná pomoc podporí aj štrukturálne reformy plánované v rámci akčného plánu EÚ - Moldavsko a strategického dokumentu o hospodárskom raste a znižovaní chudoby. |

KONZULTÁCIE SO ZAINTERESOVANÝMI STRANAMI A HODNOTENIE VPLYVU |

Konzultácie so zainteresovanými stranami |

219 | Moldavský minister financií, Mihail Pop, požiadal ES o finančnú pomoc v máji 2006. Počas prípravy súčasného návrhu Komisie boli útvary Komisie v kontakte s Medzinárodným menovým fondom, Svetovou bankou a bilaterálnymi darcami s cieľom prediskutovať potreby pomoci. Komisia sa pred predložením svojho návrhu poradila s Hospodárskym a finančným výborom. Po prijatí rozhodnutia Rady dohodnú útvary Komisie s moldavskými orgánmi memorandum o porozumení a dohodu o poskytnutí grantu, v ktorých sa podrobne stanovia spôsoby implementácie pomoci. |

Získavanie a využívanie expertízy |

229 | Externé odborné posudky neboli potrebné. |

230 | Hodnotenie vplyvu Keďže makrofinančná pomoc je nástrojom s politickým základom, je zvlášť vhodná na podporu moldavských orgánov v ich úsilí zlepšiť fiškálnu udržateľnosť z krátkodobého až strednodobého hľadiska. Makrofinančná pomoc bude mať okamžitý vplyv na platobnú bilanciu a rezervy Moldavska a prispeje tak k zmierneniu finančných ťažkostí spojených s implementáciou vládneho hospodárskeho programu. Okrem toho pomoc poskytnutá zo strany ES pomôže moldavským orgánom aj pri zavádzaní krátkodobých a strednodobých politík stanovených v rámci akčného plánu európskej susedskej politiky EÚ - Moldavsko a strategického dokumentu o hospodárskom raste a znižovaní chudoby. |

PRÁVNE PRVKY NÁVRHU |

305 | Zhrnutie navrhovaných opatrení Spoločenstvo poskytne makrofinančnú pomoc Moldavsku vo forme grantov v celkovej výške 45 miliónov EUR. Pomoc sa poskytne v troch splátkach v priebehu dvojročného obdobia. Obdobie implementácie programu sa môže predĺžiť o jeden rok. Pomoc bude spravovať Komisia, ktorá dohodne s moldavskými orgánmi osobitné podmienky hospodárskej politiky a finančné podmienky, ktorým bude podliehať úhrada grantových splátok. Osobitné ustanovenia týkajúce sa predchádzania podvodom a iným nezrovnalostiam, ktoré sú v súlade s nariadením o rozpočtových pravidlách, sa riadne zohľadnia. |

310 | Právny základ Článok 308 Zmluvy |

329 | Zásada subsidiarity Návrh spadá do výlučnej právomoci Spoločenstva. Princíp subsidiarity preto neplatí. |

Zásada proporcionality Návrh je v súlade so zásadou proporcionality z týchto dôvodov: |

331 | Výška pomoci zodpovedá zhruba jednej tretine ostatných finančných potrieb Moldavska za roky 2007 - 2008, na ktoré sa vzťahuje pomoc. Pre Spoločenstvo to predstavuje primeranú úroveň zdieľania finančnej záťaže vzhľadom na pomoc poskytnutú Moldavsku zo strany bilaterálnych darcov a veriteľov a medzinárodnej komunity darcov vo všeobecnosti. Pomoc bude v úplnom súlade s makroekonomickými cieľmi, ktoré už boli stanovené v moldavských dokumentoch o hospodárskej politike, ako je Memorandum o hospodárskej a finančnej politike v rámci dohody PRGF s MMF, ktorá bola schválená v máji 2006. Okrem toho bude pomoc v súlade s dlhodobejšími politickými cieľmi plánovanými v strategickom dokumente o hospodárskom raste a znižovaní chudoby, ktorý bol schválený v máji 2004, ako aj s akčným plánom európskej susedskej politiky EÚ - Moldavsko, ktorý bol schválený vo februári 2005. Pokiaľ ide o osobitné podmienky, ktorým bude podliehať úhrada grantových splátok, Komisia má v úmysle zamerať sa na obmedzený počet oblastí, najmä na správu verejných financií. Komisia sa môže zamerať aj na osobitné sektorové politiky mimoriadneho významu, ktoré sú vymedzené v akčnom pláne európskej susedskej politiky EÚ - Moldavsko. |

Výber nástrojov |

341 | Navrhované nástroje: iné |

342 | Iné prostriedky by neboli primerané z týchto dôvodov: Keďže neexistuje rámcové nariadenie o nástroji makrofinančnej pomoci, rozhodnutia Rady ad hoc podľa článku 308 Zmluvy sú jedinými dostupnými právnymi nástrojmi pre túto pomoc. |

VPLYV NA ROZPOčET |

401 | Táto pomoc by sa financovala z viazaných finančných prostriedkov na rok 2007 v rámci rozpočtovej položky 01 03 02 (makrofinančná pomoc), pod podmienkou konečného schválenia rozpočtu ES na rok 2007, pričom platby sa uskutočnia rokoch 2007 a 2008. |

DODATOčNÉ INFORMÁCIE |

Preskúmanie/revízia/doložka o platnosti |

533 | Návrh zahŕňa doložku o platnosti. |

1. 2006/0184 (CNS)

Návrh

ROZHODNUTIE RADY

o poskytnutí makrofinančnej pomoci Moldavsku

RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 308,

so zreteľom na návrh Komisie[2],

so zreteľom na stanovisko Európskeho parlamentu[3],

po konzultácii s Hospodárskym a finančným výborom,

keďže:

2. Moldavské orgány sa zaviazali k hospodárskej stabilizácii a štrukturálnym reformám podporovaným Medzinárodným menovým fondom (MMF) prostredníctvom trojročnej dohody v rámci programu hospodárskeho rastu a znižovania chudoby (PRGF), ktorá bola schválená 5. mája 2006. Nato sa Parížsky klub veriteľov dohodol 12. mája 2006 na reštrukturalizácii oficiálneho bilaterálneho dlhu Moldavska podľa houstonských podmienok.

3. Moldavské orgány prijali v máji 2004 strategický dokument o hospodárskom raste a znižovaní chudoby, v ktorom sa stanovujú strednodobé priority pre činnosť vlády.

4. Moldavsko na jednej strane a Európske Spoločenstvo a jeho členské štáty na strane druhej podpísali dohodu o partnerstve a spolupráci, ktorá nadobudla platnosť 1. júla 1998.

5. Vzťahy medzi Moldavskom a Európskou úniou sa rozvíjajú v rámci európskej susedskej politiky, od ktorej sa očakáva, že povedie k hlbšej hospodárskej integrácii. EÚ a Moldavsko sa dohodli na akčnom pláne európskej susedskej politiky, v ktorom sa vymedzujú krátkodobé a strednodobé priority vo vzťahoch EÚ a Moldavska a v príslušných politikách.

6. Moldavsko potrebuje značné finančné prostriedky, čo vyplýva z podstatného zhoršenia vonkajšieho prostredia Moldavska.

7. Moldavské orgány požiadali medzinárodné finančné inštitúcie, Spoločenstvo a ostatných bilaterálnych darcov o finančnú pomoc na základe zvýhodnených podmienok. Napriek financovaniu zo strany MMF a Svetovej banky ešte stále existuje potreba vykryť podstatný zvyškový finančný deficit s cieľom zlepšiť platobnú bilanciu, posilniť štátne rezervy a podporiť politické ciele spojené s reformným úsilím moldavských orgánov.

8. Moldavsko má nárok na vysoko zvýhodnené úvery a granty zo Svetovej banky a MMF.

9. Za daných okolnosti by makrofinančná pomoc Spoločenstva pre Moldavsko mala byť poskytnutá vo forme grantu, čo je primeraný nástroj na pomoc prijímajúcej krajine, ktorá sa nachádza v tejto kritickej situácii.

10. S cieľom zabezpečiť účinnú ochranu finančných záujmov Spoločenstva súvisiacich s touto makrofinančnou pomocou je potrebné ustanoviť povinnosť Moldavska prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou, ako aj vykonávanie kontrol Komisiou a auditov Dvorom audítorov.

11. Uvoľnením tejto grantovej pomoci nie sú dotknuté právomoci rozpočtového orgánu.

12. Makrofinančnú pomoc by mala spravovať Komisia po porade s Hospodárskym a finančným výborom.

13. V zmluve sa na prijatie tohto rozhodnutia neustanovujú iné právomoci okrem tých, ktoré sú uvedené v článku 308,

ROZHODLA TAKTO:

Článok 1

14. Spoločenstvo poskytne Moldavsku makrofinančnú pomoc vo forme grantu vo výške 45 miliónov EUR s cieľom podporiť platobnú bilanciu Moldavska a týmto spôsobom zmierniť finančné ťažkosti spojené s realizáciou vládneho hospodárskeho programu.

15. Finančnú pomoc Spoločenstva spravuje Komisia po porade s Hospodárskym a finančným výborom a v súlade s dohodami alebo dohovormi dosiahnutými medzi Medzinárodným menovým fondom (MMF) a Moldavskom.

16. Finančná pomoc Spoločenstva bude dostupná na obdobie dvoch rokov počnúc prvým dňom od nadobudnutia účinnosti tohto rozhodnutia. Ak si to však okolnosti vyžadujú, Komisia po porade s Hospodárskym a finančným výborom môže rozhodnúť o predĺžení doby dostupnosti pomoci maximálne o jeden rok.

Článok 2

17. Komisia je splnomocnená dohodnúť s moldavskými orgánmi po porade s Hospodárskym a finančným výborom podmienky hospodárskej politiky a finančné podmienky, ktorým bude podliehať táto pomoc, a ktoré sa majú stanoviť v memorande o porozumení a v dohode o poskytnutí grantu. Tieto podmienky musia byť v súlade s dohodami alebo memorandami uvedenými v článku 1 ods. 2.

18. Počas implementácie pomoci Spoločenstva Komisia kontroluje riadny stav moldavských finančných tokov, administratívnych postupov a vnútorných a vonkajších kontrolných mechanizmov, ktoré sú relevantné vzhľadom na túto makrofinančnú pomoc Spoločenstva.

19. Komisia pravidelne overuje v spolupráci s Hospodárskym a finančným výborom a v koordinácii s MMF, či je hospodárska politika v Moldavsku v súlade s cieľmi tejto pomoci a či sa schválené podmienky hospodárskej politiky a finančné podmienky uspokojivo plnia.

Článok 3

20. Komisia poskytne Moldavsku pomoc v troch splátkach.

21. Prvá splátka sa uvoľní na základe uspokojivého plnenia hospodárskeho programu podporovaného MMF v rámci programu hospodárskeho rastu a znižovania chudoby a akčného plánu európskej susedskej politiky EÚ - Moldavsko.

22. Druhá splátka a každá ďalšia splátka sa uhradí na základe uspokojivého plnenia hospodárskeho programu podporovaného MMF v rámci programu hospodárskeho rastu a znižovania chudoby a akčného plánu európskej susedskej politiky EÚ - Moldavsko a akýchkoľvek ďalších opatrení schválených Komisiou, ako je ustanovené článku 2 ods. 1, a to najskôr po uplynutí troch mesiacov od uvoľnenia predchádzajúcej splátky.

23. Finančné prostriedky sa vyplatia Národnej banke Moldavska. Konečným príjemcom finančných prostriedkov bude Ministerstvo financií Moldavska.

Článok 4

Implementácia tejto pomoci sa uskutoční v súlade s ustanoveniami nariadenia o rozpočtových pravidlách, ktoré sa vzťahujú na všeobecný rozpočet Európskych spoločenstiev a v súlade s jeho vykonávacími pravidlami. V memorande o porozumení a v dohode o poskytnutí grantu, ktoré sa majú dohodnúť s moldavskými orgánmi, sa ustanoví najmä povinnosť Moldavska prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou. Musia sa v nich ustanoviť aj kontroly, ktoré vykonáva Komisia, vrátane kontrol vykonávaných Európskym úradom pre boj proti podvodom (OLAF), s oprávnením vykonávať kontroly a inšpekcie na mieste, ako aj audity, ktoré má v prípade potreby vykonať na mieste Dvor audítorov.

Článok 5

Každoročne k 31. augustu predloží Komisia Európskemu parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.

Článok 6

Toto rozhodnutie nadobúda účinnosť dňom jeho uverejnenia v Úradnom vestníku Európskej únie .

V Bruseli

Za Radu

Predseda

LEGISLATÍVNY FINANČNÝ VÝKAZ

Oblasť politiky: Hlava 01 - Hospodárske a finančné záležitosti Činnosť: 03 – Medzinárodné hospodárske a finančné záležitosti |

NÁZOV AKCIE: MAKROFINANčNÁ POMOC MOLDAVSKU |

1. ROZPOČTOVÉ POLOŽKY + VÝDAVKOVÉ KAPITOLY

Článok 01 03 02 – Makroekonomická pomoc

2. CELKOVÉ ČÍSELNÉ ÚDAJE

2.1. Celkové pridelené prostriedky na akciu (časť B): 45 miliónov EUR na záväzky

Rozpočet na rok 2007 (predbežný návrh rozpočtu): 79,591 milióna EUR viazaných rozpočtových prostriedkov a 100,814 milióna EUR platobných rozpočtových prostriedkov v rámci rozpočtovej položky 01 03 02, pod podmienkou schválenia rozpočtu na rok 2007.

2.2. Obdobie uplatňovania:

Rok začatia: 2007, rok ukončenia: 2008

2.3. Celkový viacročný odhad výdavkov:

a) Orientačný plán viazaných rozpočtových prostriedkov/platobných rozpočtových prostriedkov (finančná intervencia) ( pozri bod 6.1.1 )

v miliónoch EUR (na tri desatinné miesta)

2007 | 2008 | 2009 | Spolu |

Záväzky | 45,000 | 45,000 |

Platby | 30,000 | 15,000 | 45,000 |

b) Technická a administratívna pomoc a podporné výdavky (pozri bod 6.1.2)

Záväzky | 0,030 | 0,030 | 0,060 |

Platby | 0,030 | 0,030 | 0,060 |

Medzisúčet a+b |

Záväzky | 45,030 | 0,030 | 45,060 |

Platby | 30,030 | 15,030 | 45,060 |

c) Celkový finančný vplyv výdavkov na ľudské zdroje a iných administratívnych výdavkov (pozri body 7.2 a 7.3)

Záväzky/Platby | 0,165 | 0,165 | 0,330 |

SPOLU a+b+c |

Záväzky | 45,195 | 0,195 | 45,390 |

Platby | 30,195 | 15,195 | 45,390 |

2.4. Zlučiteľnosť s finančným plánovaním a finančným výhľadom

Návrh je zlučiteľný s platným finančným plánovaním.

2.5. Finančný vplyv na príjmy

Návrh nemá žiadny finančný vplyv na príjmy.

3. ROZPOČTOVÉ CHARAKTERISTIKY

Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade |

Nepovinné | Diferencované | NIE | NIE | NIE | č. 4 |

4. PRÁVNY ZÁKLAD

Článok 308 Zmluvy

5. CHARAKTERISTIKY A CIELE

5.1. Potreba intervencie zo strany Spoločenstva [4]

5.1.1. Sledované ciele

Navrhovaná pomoc spočíva v grante Spoločenstva vo výške do 45 miliónov EUR pre Moldavsko (ktorý má byť financovaný zo všeobecného rozpočtu) s cieľom podporiť platobnú bilanciu a zvýšenie rezerv Moldavska vzhľadom na podstatné zhoršenie obchodnej bilancie a bilancie bežného účtu v krátkom čase. Navrhovaná pomoc tak pomôže Moldavsku zmierniť finančné ťažkosti spojené s realizáciou programu PRGF, akčného plánu európskej susedskej politiky EÚ - Moldavsko a vládnej stratégie hospodárskeho rastu a znižovania chudoby.

Táto pomoc je jednak doplnkom k zdrojom, ktoré Moldavsku poskytli MMF, Svetová banka a bilaterálni darcovia a EÚ s cieľom podporiť program hospodárskej stabilizácie a štrukturálnych reforiem uskutočňovaný moldavskými orgánmi, v rámci zložky rozpočtovej podpory programu bezpečnosti potravín, ako aj k odpusteniu dlhov zo strany oficiálnych veriteľov.

5.1.2. Opatrenia prijaté v súvislosti s hodnotením ex ante

Útvary Komisie (oddelenie D3 Generálneho riaditeľstva pre hospodárske a finančné záležitosti) uskutočnili hodnotenie ex-ante v mesiacoch júl a august 2006.

5.1.3. Opatrenia prijaté po hodnotení ex post

Doteraz sa neuskutočnilo žiadne hodnotenie ex post makrofinančnej pomoci Spoločenstva poskytnutej Moldavsku v minulosti.

5.2. Plánovaná akcia a mechanizmy rozpočtovej intervencie

Táto pomoc bude mať formu priameho grantu, ktorý sa uvoľní v troch, prípadne, v štyroch splátkach. Prvá splátka sa uvoľní na základe memoranda o porozumení, na ktorom sa dohodnú moldavské orgány so Spoločenstvom. Každá ďalšia splátka sa uhradí na základe uspokojivého plnenia podmienok hospodárskej politiky, a to najskôr po uplynutí troch mesiacov od uvoľnenia predchádzajúcej splátky.

Kvantitatívne kritériá výkonnosti spojené s touto pomocou budú kritériá stanovené v makrofinančnom rámci súčasnej dohody PRGF uzavretej medzi Moldavskom a MMF. Útvary Komisie v spolupráci s vnútroštátnymi orgánmi a MMF overia pred uvoľnením každej splátky tejto pomoci, či boli splnené kvantitatívne kritériá výkonnosti alebo či boli uzavreté nové dohovory.

Okrem toho sa Komisia dohodne s moldavskými orgánmi na určitom počte konkrétnych politických podmienok, ktoré sa musia splniť pred tým, ako sa uvoľní druhá a prípadná ďalšia grantová splátka. Tieto politické podmienky musia byť v súlade s dohodami alebo dohovormi, ktoré uzavrelo Moldavsko s MMF a so Svetovou bankou. V tomto štádiu sa predpokladá, že tieto podmienky budú zamerané najmä na reformy správy verejných financií a na verejnú správu. Komisia sa môže zamerať aj na osobitné sektorové politiky mimoriadneho významu, ktoré sú vymedzené v akčnom pláne európskej susedskej politiky EÚ - Moldavsko.

5.3. Spôsob implementácie

Táto pomoc sa bude implementovať vo forme priameho centralizovaného riadenia na úrovni Komisie prostredníctvom jej riadnych zamestnancov.

6. finančný vplyv

6.1. Celkový finančný vplyv na časť B – (počas celého plánovacieho obdobia)

Platby pomoci z rozpočtovej položky 01 03 02 budú podmienené tým, či Moldavsko splnilo podmienky pomoci v zmysle bodu 5.2.

6.1.1. Finančná intervencia

Záväzky (v miliónoch EUR, na tri desatinné miesta)

Rozdelenie | 2007 | 2008 | 2009 | Spolu |

Grantové splátky Moldavsku | 45,000 | - | 45,000 |

SPOLU | 45,000 | 45,000 |

6.1.2. Technická a administratívna pomoc, podporné výdavky a výdavky na IT (viazané rozpočtové prostriedky)

2007 | 2008 | 2009 | Spolu |

1) Technická a administratívna pomoc |

a) Kancelárie technickej pomoci |

b) Iná technická a administratívna pomoc - intra muros: - extra muros: z toho na vybudovanie a údržbu počítačových systémov riadenia |

Medzisúčet 1 |

2) Podporné výdavky |

a) štúdie (operačné hodnotenia) | 0,.030 | 0,030 | 0,060 |

b) zasadnutia odborníkov |

c) informácie a publikácie |

Medzisúčet 2 |

SPOLU | 0,030 | 0,030 | 0,060 |

6.2. Výpočet nákladov na jednotlivé opatrenia plánované v časti B (v rámci celého plánovacieho obdobia)[5]

Záväzky (v miliónoch EUR, na tri desatinné miesta)

Rozdelenie | Druh výstupov(projekty, spisy) | Počet výstupov (spolu za roky 1...n) | Priemerné jednotkové náklady | Náklady spolu (spolu za roky 1...n) |

1 | 2 | 3 | 4=(2X3) |

Akcia 1 - Opatrenie 1 - Opatrenie 2 Akcia 2 - Opatrenie 1 - Opatrenie 2 - Opatrenie 3 atď. |

NÁKLADY SPOLU |

7. VPLYV NA ZAMESTNANCOV A ADMINISTRATÍVNE VÝDAVKY

7.1. Vplyv na ľudské zdroje

Úlohy súvisiace s riadením pomoci sa vykonajú, ak to bude potrebné, prostredníctvom vnútornej reorganizácie zamestnancov, a nebudú viesť k zvýšeniu počtu zamestnancov Komisie.

Druhy pracovných miest | Zamestnanci poverení riadením akcie za využitia existujúcich a/alebo dodatočných zdrojov | Spolu | Opis úloh vyplývajúcich z akcie |

Počet miest na dobu neurčitú | Počet miest na dobu určitú |

Stáli zamestnanci alebo dočasní pracovníci | A B C | 1/3 | 1/3 | napr. príprava memoranda o porozumení a dohôd o poskytnutí grantu, nadväzovanie kontaktov s orgánmi a medzinárodnými finančnými inštitúciami, nadväzovanie kontaktov s externými odborníkmi v oblasti operačného hodnotenia, vykonávanie kontrolných misií, príprava hlásení zamestnancov Komisie, príprava postupov Komisie súvisiacich s riadením pomoci. |

Iné ľudské zdroje |

Spolu | 1/3 | 1/3 |

7.2. Celkový finančný vplyv ľudských zdrojov

Druh ľudských zdrojov | Suma (EUR) | Spôsob výpočtu * |

Stáli zamestnanci Dočasní pracovníci | 30 500 | 1/3 x priemerné ročné výdavky na zamestnanca so zaradením A*5 – A*12 |

Iné ľudské zdroje (upresnite rozpočtovú položku) |

Spolu | 30 500 |

Sumy predstavujú celkové výdavky za dvanásť mesiacov.

7.3. Ostatné administratívne výdavky vyplývajúce z akcie

Rozpočtová položka (číslo a názov) | Suma (EUR) | Spôsob výpočtu |

Celková výška pridelených finančných prostriedkov (hlava A7) A0701 – Misie A07030 – Zasadnutia A07031 – Povinné výbory1 A07031 – Nepovinné výbory1 A07040 – Konferencie A0705 – Štúdie a konzultácie Iné výdavky (upresnite) – hodnotenie ex post - | 10 000 125 000 | Dve misie ročne pre dve osoby Odhadovaná výška výdavkov na zmluvu o poskytovaní služieb 250 000 EUR |

Informačné systémy (A-5001/A-4300) |

Iné výdavky – časť A (upresnite) |

Spolu | 135 000 |

Sumy predstavujú celkové výdavky za dvanásť mesiacov.

1 Upresnite typ výboru a skupinu, ku ktorej patrí.

I. Celková suma za rok (7.2 + 7.3) II. Trvanie akcie III. Celkové náklady na akciu (I x II) | 165 500 EUR 2 roky 331 000 EUR |

8. MONITOROVANIE A HODNOTENIE

Táto pomoc má makroekonomický charakter a jej monitorovanie a hodnotenie sa vykonajú v súlade so štandardnými postupmi Komisie.

8.1. Následné opatrenia

Útvary Komisie budú monitorovať akciu na základe makroekonomických ukazovateľov a ukazovateľov štrukturálnej politiky, ktoré budú dohodnuté s moldavskými orgánmi v memorande o porozumení. Moldavské orgány budú musieť pravidelne podávať útvarom Komisie správy o týchto ukazovateľoch. Delegácia Európskej Komisie v Kišiňove bude takisto poskytovať pravidelné správy o otázkach, ktoré sú relevantné v súvislosti s monitorovaním pomoci. Útvary Komisie zostanú v úzkom kontakte s MMF a Svetovou bankou, aby využili ich skúsenosti a činnosti v Moldavsku.

8.2. Spôsoby a harmonogram plánovaného hodnotenia

Podľa návrhu rozhodnutia Rady sa bude Európskemu parlamentu a Rade predkladať výročná správa obsahujúca hodnotenie implementácie tohto opatrenia pomoci. Okrem toho sa plánuje, že Komisia alebo jej riadne splnomocnení zástupcovia vykonajú jeden až dva roky po ukončení obdobia implementácie nezávislé hodnotenie ex post.

9. OPATRENIA PROTI PODVODOM

Útvary Komisie zaviedli stály program operačných hodnotení finančných tokov a správnych postupov vo všetkých tretích krajinách, ktoré sú prijímateľmi makrofinančnej pomoci Spoločenstva, s cieľom splniť požiadavky stanovené v nariadení o rozpočtových pravidlách, ktoré sa vzťahuje na všeobecný rozpočet Európskych spoločenstiev.

V súvislosti s koordináciou činnosti viacerých darcov v oblasti správy verejných financií spolufinancovala Komisia aj hodnotenie fiduciárneho rizika Moldavska. Záverečná správa bude čoskoro k dispozícii.

Útvary Komisie zhodnotia v Moldavsku riadny stav finančných tokov a administratívnych postupov, ktoré sú relevantné vzhľadom na tento typ pomoci, a určia, či je rámec pre riadne finančné hospodárenie s makroekonomickou pomocou dostatočne účinný. V tomto hodnotení sa zohľadnia výsledky hodnotenia fiduciárneho rizika, ako aj všetky dostupné závery relevantných správ MMF a Svetovej banky. V tejto súvislosti môžu útvary Komisie rozhodnúť o vykonaní operačného hodnotenia finančných tokov a správnych postupov prijímajúceho orgánu, a to s pomocou riadne poverených externých odborníkov. Výsledky hodnotenia fiduciárneho rizika a prípadného operačného hodnotenia sa použijú na stanovenie vhodných podmienok v oblasti správy verejných financií.

Navrhovaný právny základ pre makrofinančnú pomoc Moldavsku zahŕňa ustanovenie týkajúce sa opatrení na predchádzanie podvodom. Tieto opatrenia budú ďalej rozpracované v rámci memoranda o porozumení a dohody o poskytnutí grantu. Predpokladá sa, že pomoc bude podmienená súborom špecifických politických podmienok, najmä v oblasti správy verejných financií, s cieľom posilniť efektívnosť, transparentnosť a zodpovednosť.

Makrofinančná pomoc podlieha overeniu, kontrole a postupom auditu v rámci právomoci Komisie vrátane Európskeho úradu pre boj proti podvodom (OLAF) a Európskeho dvora audítorov.

[1] Rozhodnutia Rady 2000/452/ES z 10. júla 2000 (Ú. v. ES L 181, 20.7.2000, s. 77) a 2002/1106/ES z 19. decembra 2002 (Ú. v. ES L 351, 28.12.2002, s. 76).

[2] Ú. v. EÚ C, , s..

[3] Ú. v. EÚ C, , s..

[4] Ďalšie informácie nájdete v osobitnej vysvetľujúcej poznámke.

[5] Ďalšie informácie nájdete v osobitnej vysvetľujúcej poznámke.